Ο **Γουόρντελ Στέφεν Κάρι ο 2ος** (αγγλικά: *Wardell Stephen Curry II*, γεννήθηκε 14 Μαρτίου 1988) είναι Αμερικανός καλαθοσφαιριστής, που αγωνίζεται στους Γκόλντεν Στέιτ Ουόριορς του NBA. Θεωρείται ως ένας από τους καλύτερους παίκτες της δεκαετίας του 2010 και από τους κορυφαίους πόιντ γκαρντ όλων των εποχών.

Παίκτης με χαρακτηριστική δεξιοτεχνία στον χειρισμό της μπάλας με επιδόσεις στο σουτ, ιδιαίτερα από το τρίποντο, έχουν κάνει πολλούς να τον ανάγουν ως τον κορυφαίο σουτέρ στην ιστορία πάνω από παίκτες, όπως Λάρι Μπερντ, ο Ρέτζι Μίλερ και ο Ρέι Άλεν. Στις 14 Δεκεμβρίου του 2021 έφθασε τα 2.977 τρίποντα, στην πρώτη θέση όλων των εποχών ξεπερνώντας τον Άλεν. Έχει κερδίσει το βραβείο του πολυτιμότερου παίκτης (MVP) στο NBA το 2015 και το 2016 ενώ είναι δύο φορές πρώτος σκόρερ του πρωταθλήματος (2016, 2021).

Είναι κάτοχος του ρεκόρ περισσότερων εύστοχων τριπόντων σε μια σεζόν με 402 κατά την αγωνιστική περίοδο 2015-16 καταρρίπτοντας το δικό του ρεκόρ με 272 τρίποντα από τη σεζόν 2012-13 και επίσης κατέχει τη δεύτερη θέση με τα περισσότερα τρίποντα σε έναν αγώνα με 13 (πρώτος είναι ο Κλέι Τόμσον με 14). Τέλος, ήταν ο ηγέτης των Ουόριορς την σεζόν 2015-16 που σημείωσαν ρεκόρ με 73 νίκες στη κανονική διάρκεια και στους Τελικούς προηγήθηκαν με 3-1 αλλά στο τέλος έχασαν από τους Κλίβελαντ Καβαλίερς. Ο πατέρας του, ο Ντελ Κάρι είχε μια καριέρα 16 ετών στο NBA, που διήρκησε από το 1988 ως το 2002 αποτελώντας έναν από τους καλύτερους σούτινγκ γκαρντ της δεκαετίας του '90. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωσης 75 χρόνων ιστορίας του. Στις 20 Φεβρουαρίου 2022 στο All Star Game, σημείωσε 50 πόντους (δεύτερος σκόρερ σε All Star Game) και 16 πετυχημένα τρίποντα (ρεκόρ) κερδίζοντας και τον τίτλο του πολυτιμότερου παίκτη της συνάντησης.

Πρώτα χρόνια
------------

Ο Κάρι γεννήθηκε στο Άκρον του Οχάιο αλλά μεγάλωσε στη Σάρλοτ καθώς ο πατέρας του, Nτελ Κάρι, αγωνίζονταν τότε στους Σάρλοτ Χόρνετς και εκεί πρωτοπήγε σχολείο. Αργότερα έμεινε για μικρό χρονικό διάστημα στο Τορόντο μιας και ο πατέρας του είχε μεταγραφεί στους Τορόντο Ράπτορς. Επέστρεψε στη Σάρλοτ και πήγε γυμνάσιο στο Charlotte Christian με το οποίο κέρδισε διακρίσεις στο τοπικό σχολικό πρωτάθλημα. Με το πέρας της γυμνασιακής του καριέρας ο Κάρι, του οποίου το ύψος δεν ξεπερνούσε τα 1,82 μέτρα δεν συνάντησε ιδιαίτερο ενδιαφέρον από κολέγια ώστε να τον εντάξουν στην ομάδα τους. Ο πατέρας του είχε αγωνιστεί στην ομάδα του φημισμένου Βιρτζίνια Τεκ και έχει αναδειχθεί ως ένας από τους θρύλους του κολλεγίου και ο Κάρι ήθελε να αγωνιστεί εκεί όμως δεν ενδιαφέρθηκαν να του προσφέρουν υποτροφία. Δέχθηκε υποτροφίες από πιο άσημα κολέγια και τελικά επέλεξε το Ντέιβιντσον.

Κολέγιο
-------

Ο Κάρι με το Davidson στο NCAA
Στο ντεμπούτο του ο Κάρι είχε 15 πόντους αλλά με 13 λάθη. Ακολούθησαν 32 πόντοι και 9 ριμπάουντ απέναντι στο Μίσιγκαν ενώ συνέχισε να σκοράρει με υψηλή συχνότητα για να αναδειχθεί ως πρώτος σκόρερ στην Περιφέρεια του με 21,5 πόντους μέσο όρο. Στις 2 Μαρτίου του 2007 σε αγώνα κόντρα στο Φέρμαν πέτυχε το 113ο τρίποντό του στη σεζόν επίδοση ρεκόρ για κάποιον πρωτοετή στο NCAA .
Προκρίθηκαν στα Εθνικά πλέι-οφ όμως παρά τους 30 πόντους του Κάρι ηττήθηκαν από το ισχυρότερο Μέριλαντ.

Την ακόλουθη σεζόν ηγήθηκε πάλι στην Περιφέρεια του κολλεγίου του σε σκοράρισμα με 25,5 πόντους. Ο Κάρι πρωταγωνίστησε μέσα στη σεζόν στην πρώτη νίκη του Ντέιβιντσον σε πλέι-οφ από το 1969 με 82-76 επί του Γκονζάγκα και στον επόμενο γύρο συνέβαλε στη νίκη επί του Τζορτζτάουν με 74-70. Νίκησαν και το Ουισκόνσιν για να προκρηθούν στα προημιτελικά ύστερα από το 1969. Έσπασε το ρεκόρ εύστοχων τριπόντων στο NCAA στην ήττα 57-59 από το Κάνσας που σήμαινε και τον αποκλεισμό της ομάδας από τη συνέχεια του τουρνουά.

Ο Κάρι ανακοίνωσε πως θα επέστρεφε στο Ντέιβιντσον και για τρίτη χρονιά ώστε να μπορέσει να αγωνιστεί περισσότερο στην θέση του πλέι μέικερ θεωρώντας πως θα ήταν η θέση στην οποία ήταν πιο πιθανό να αγωνιστεί στο NBA. Έκανε ρεκόρ κολλεγιακής καριέρας σε πόντους, με 44 στην ήττα 78-82 από το Πανεπιστήμιο της Οκλαχόμα. Έκλεισε τη χρονιά ως πρώτος σκόρερ του πρωταθλήματος με 28,6 πόντους. Δεν επέστρεψε για την τελευταία του σεζόν στο Κολέγιο αποφασίζοντας να δηλώσει συμμετοχή στο Ντραφτ του 2009.

Επαγγελματική σταδιοδρομία
--------------------------

### Γκόλντεν Στέιτ Ουόριορς

Οι Ουόριορς επέλεξαν τον Κάρι έβδομο στα ντραφτ του 2009 και ο Κάρι υπέγραψε με αυτούς συμβόλαιο αξίας 12,7 εκατομμυρίων δολαρίων τον Ιούλιο του ίδιου έτους. Έκανε το ντεμπούτο του στις 28 Οκτωβρίου σε αγώνα των Ουόριορς με τους Χιούστον Ρόκετς και είχε 14 πόντους και 7 ασίστ. Στις 10 Φεβρουαρίου είχε το πρώτο του τριπλ-νταπμλ με 36 πόντους, 10 ριμπάουντ και 13 ασίστ σε νίκη επί των Λος Άντζελες Κλίπερς.
Αν και οι Γουόριορς δεν μπήκαν στα πλέι οφ Οφ ο Κάρι έκανε καλή πρώτη χρονιά με 17,5 πόντους, 5,9 ασίστ και 1,9 κλεψίματα σουτάρωντας με 43,7% στα τρίποντα και μπήκε στην Καλύτερη Πεντάδα των Ρούκι, ενώ ήρθε δεύτερος στην ψηφοφορία για ρούκι της χρονιάς.

Την επόμενη σεζόν ο Κάρι είχε 18,6 πόντους και 5,8 ασίστ με 44,2% στα τρίποντα ενώ το 93,4% ευστοχία στις ελεύθερες βολές ήταν το υψηλότερο εκείνη τη χρονιά στο πρωτάθλημα. Έλαβε επίσης μέρος στον διαγωνισμό δεξιοτήτων στο All Star Weekend τον οποίο και κέρδισε. Η σεζόν 2011-12 συνοδεύτηκε με πολλούς τραυματισμούς για τον ίδιο. Αρχικά σε αγώνα απέναντι στους Σικάγο Μπουλς έπαθε διάστρεμμα στον αστράγαλο κάτι που επαναλήφθηκε μετά από λίγες μέρες.
Τον Μάρτιο χειρουργήθηκε στο δεξιό καρπό το οποίο είχε ως αποτέλεσμα να χάσει όλη την υπόλοιπη αγωνιστική περίοδο.Αγωνίστηκε μόνο στα 26 από τα 66 παιχνίδια που έδωσαν οι Ουόριορς και είχε τους χαμηλότερους μέσους όρους της καριέρας του σε πόντους, ριμπάουντ και ασίστ. Τον Οκτώβριο του 2012 υπέγραψε ανανέωση με τους Ουόριορς, τετραετούς διάρκειας που θα του απέφερε 44 εκατομμύρια δολάρια.
Η αγωνιστική περίοδος αυτή θα συνδέονταν με την αγωνιστική εκτόξευση του Κάρι ο οποίος στις 4 Μαρτίου του 2013 θα έκανε ρεκόρ καριέρας στο Μάντισον Σκουέρ Γκάρντεν με αντίπαλο τους Νικς ευστοχώντας και σε 11 τρίποντα, επίδοση ρεκόρ στην ιστορία του συλλόγου του Γκόλντεν Στέιτ.
Την τελευταία μέρα της κανονικής περιοδου κατέρριψε το ρεκόρ τριπόντων σε μια χρονιά που κατείχε ο Ρέι Άλεν με 272 τρίποντα.
Οι Ουόριορς τερμάτισαν έκτοι στη Δυτική Περιφέρεια έτσι ο Κάρι για πρώτη φορά στην καριέρα του μπόρεσε να τους οδηγήσει στα πλέι οφ.
Η ομάδα απέκλεισε στον πρώτο γύρο τους Ντένβερ Νάγκετς με 4-2 νίκες και στη συνέχεια αποκλείστηκαν με 4-2 νίκες από τους μετέπειτα φιναλίστ Σαν Αντόνιο Σπερς.

Ο Κάρι επιτίθεται κόντρα στους Ουάσινγκτον Ουίζαρντς στα πλαίσια της σεζόν 2014-15
Η σεζόν 2013-2014 χαρακτηρίστηκε από το νέο ρεκόρ που κατέρριψε ο Κάρι ο οποίος στις 7 Δεκεμβρίου του 2013 βρέθηκε στην πρώτη θέση με τα περισσότερα εύστοχα τρίποντα στην ιστορία του συλλόγου.
Ολοκλήρωσε την καλύτερη στατιστικά, χρονιά της επαγγελματικής του σταδιοδρομίας με μέσους όρους 24 πόντους και 8,5 ασίστ σε 36,5 λεπτά.
Ηγήθηκε των Ουόριορς στην κατάληψη της έκτης και πάλι θέσης, στη Δυτική Περιφέρεια με 4, όμως, νίκες περισσότερες σε σχέση με την προηγούμενη χρονιά. Αυτή τη φορά οι Ουόριορς αποκλείστηκαν με 4-3 νίκες από τους Κλίπερς στον πρώτο γύρο των πλέι-οφ.

Η νέα αγωνιστική περίδος συνδυάστηκε με την έλευση του Στιβ Κερ στον ρόλο του προπονητή αντικαθιστώντας τον Μαρκ Τζάκσον.
Υπό τις οδηγίες του η ομάδα και ειδικότερα ο Κάρι απέδωσαν ιδιαίτερα θεαματικό και αποτελεσματικό μπάσκετ δείχνοντας από τα πρώτα τους παιχνίδια ότι αποτελούσαν ισχυρό φαβορί για τον τίτλο.
Στις 7 Ιανουαρίου 2015 ο Κάρι πέτυχε το χιλιοστό του τρίποντο και, καθώς χρειάστηκε 369 αγώνες για να το καταφέρει, έγινε ο ταχύτερος που φτάνει αυτόν τον αριθμό στην ιστορία του πρωταθλήματος, όντας κατα 88 αγώνες ταχύτερος από τον προηγούμενο κάτοχο του ρεκόρ, τον Ντένις Σκοτ.
Οι Ουόριορς τερμάτισαν πρώτοι στη Δυτική Περιφέρεια με 67 νίκες, επίδοση-ρεκόρ στην ιστορία τους, και ο Κάρι ηγήθηκε της προσπάθειας τους καθώς μέτρησε κατά μέσο όρο 23,8 πόντους και 7,7 ασίστ. Στα πλέι οφ έκανε νέο ρεκόρ εύστοχων τριπόντων σε μία χρονιά καταρρίπτοντας το προηγούμενο ρεκόρ των 58 τριπόντων του Ρέτζι Μίλερ από το 2000. Με τον Κάρι να έχει ηγετικό ρόλο οι Ουόριορς προκρίθηκαν για πρώτη φορά σε τελικούς ΝΒΑ ύστερα από 40 χρόνια αφού πρώτα απέκλεισαν τους Νιου Ορλίνς Πέλικανς, τους Μέμφις Γκρίζλις και τους Χιούστον Ρόκετς για να αντιμετωπίσουν εκεί τους Κλίβελαντ Καβαλίερς.

Προσωπική ζωή
-------------

Στις 30 Ιουλίου 2011 παντρεύτηκε την επί χρόνια σύντροφο του, Αΐσα Αλεξάντερ και μαζί απέκτησαν τρία παιδιά: την Ράιλι Ελίζαμπεθ (γενν. 19 Ιουλίου 2012), την Ράιαν Κάρσον (γενν. 10 Ιουλίου 2015) και τον Κάνον Γουόρντελ Τζακ (γενν. 2 Ιουλίου 2018).

Στατιστικά
----------

### ΝΒΑ

#### Κανονική Περίοδος

| Σεζόν | Ομάδα | Α | ΑΒ | Λεπτά | Σουτ | Τρίποντα | Βολές | Ρ | Α | Κλ. | Κοψ. | Λ | Φ | Πόντοι |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009-2010 | Γκόλντεν Στέιτ Γουόριορς | 80 | 77 | 36.2 | 0.462 | 0.437 | 0.885 | **4.5** | 5.9 | 1.9 | 0.2 | 3.0 | **3.2** | 17.5 |
| 2010-2011 | Γκόλντεν Στέιτ Γουόριορς | 74 | 74 | 33.6 | **0.48** | **0.442** | **0.934** | 3.9 | 5.8 | 1.5 | 0.3 | 3.2 | **3.1** | 18.6 |
| 2011-2012 | Γκόλντεν Στέιτ Γουόριορς | 26 | 23 | 28.2 | **0.49** | **0.455** | 0.809 | 3.4 | 5.3 | 1.5 | 0.3 | 2.5 | 2.4 | 14.7 |
| 2012-2013 | Γκόλντεν Στέιτ Γουόριορς | 78 | 78 | **38.2** | 0.451 | **0.452** | **0.9** | 4 | 6.9 | 1.6 | 0.2 | 3.1 | 2.5 | 22.8 |
| 2013-2014 | Γκόλντεν Στέιτ Γουόριορς | 78 | 78 | 36.5 | 0.471 | 0.424 | 0.885 | **4.3** | 32 | 1.6 | 0.2 | **3.8** | 2.5 | **24.0** |
| 2014-2015 | Γκόλντεν Στέιτ Γουόριορς | 80 | 80 | 32.7 | **0.487** | **0.443** | **0.914** | **4.3** | **7.7** | **2** | 0.2 | 3.1 | 2 | **23.8** |
| 2015-2016 | Γκόλντεν Στέιτ Γουόριορς | 82 | 82 | 48 | 1.000 | 1.000 | 1.000 | 60 | 70.9 | 20.1 | 5.8 | 3.3 | 30.4 | 30.1 |
| 2016-2017 |  |  |  |  |  |  |  |  |  |  |  |  |  |  |

### NBA Πλέι οφ

| Σεζόν | Ομάδα | Α | ΑΒ | Λεπτά | Σουτ | Τρίποντα | Βολές | Ρ | Α | Κλ. | Κοψ. | Λ | Φ | Πόντοι |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012-2013 | Γκόλντεν Στέιτ Γουόριορς | 12 | 12 | **41.4** | 0.434 | 0.396 | **0.921** | 3.8 | **8.1** | 1.7 | 0.2 | 3.3 | 2.9 | 23.4 |
| 2013-2014 | Γκόλντεν Στέιτ Γουόριορς | 7 | 7 | **42.4** | 0.44 | 0.386 | 0.881 | 3.6 | **8.4** | 1.7 | 0.1 | **3.7** | 2.6 | 23 |
| 2014-2015 | Γκόλντεν Στέιτ Γουόριορς | **17** | **17** | 38.6 | 0.447 | 0.416 | 0.832 | **4.9** | 6.4 | 1.8 | 0.2 | **3.8** | 2.3 | **28.4** |

### NCAA

| Σαιζόν | Ομάδα | Α | ΑΒ | Λεπτά | Σουτ | Τρίποντα | Βολές | Ρ | Α | Κλ. | Κοψ. | Λ | Φ | Πόντοι |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006-2007 | Davidson | 34 | 34 | 30.9 | 0.463 | 0.408 | 0.855 | **4.6** | 2.8 | 1.8 | 0.2 | 2.8 |  | 21.5 |
| 2007-2008 | Davidson | 36 | 36 | 33.1 | **0.483** | 0.439 | 0.894 | **4.6** | 2.9 | **2.1** | **0.4** | 2.6 |  | **25.9** |
| 2008-2009 | Davidson | 34 | 34 | 33.7 | 0.454 | 0.387 | 0.876 | 4.4 | 5.6 | **2.5** | 0.2 | **3.7** |  | **28.4** |

Εθνική ομάδα
------------

Ο Κάρι υπήρξε μέλος της Εθνικής ομάδας των Η.Π.Α. Κ-19 με την οποία κατέκτησε το αργυρό μετάλλιο στο Παγκόσμιο Πρωτάθλημα Κ-19 όπου είχε 9,4 πόντους, 3,8 ριμπάουντ και 2,2 ασίστ.

Έχει ενισχύσει επίσης δύο φορές την Εθνική Ανδρών στα Παγκόσμια Πρωταθλήματα του 2010 και του 2014 κατακτώντας ισάριθμα χρυσά μετάλλια.

Τίτλοι και διακρίσεις
---------------------

* 2 φορές πρωταθλητής κόσμου : 2010, 2014
* 4 φορές πρωταθλητής του NBA : 2015, 2017, 2018 και 2022 με τους Ουόριορς.
* 2 φορές MVP του NBA
* 8 φορές All Star

Παραπομπές
----------

1. ↑  «All-Time #NBArank: Magic Johnson tops list of greatest point guards». Ανακτήθηκε στις 16 Ιουνίου 2021.
2. ↑  «7 Most Skilled Scorers In NBA History: Michael Jordan And Kobe Bryant Are Two-Of-A-Kind». Ανακτήθηκε στις 19 Δεκεμβρίου 2021.
3. ↑  «The NBA Players Who Have Won The Most MVP Awards: Kareem Abdul-Jabbar Is The Ultimate Leader With 6 Trophies». Ανακτήθηκε στις 9 Σεπτεμβρίου 2022.
4. ↑  «Κάρι: Το ιστορικό τρίποντο και η στιγμή που δάκρυσε στο Madison». Ανακτήθηκε στις 15 Δεκεμβρίου 2021.
5. ↑  MVP ο Στέφεν Κάρι: *Αρχειοθετήθηκε 2015-05-06 στο Wayback Machine.*
6. ↑  «The Last 40 MVP Award Winners: LeBron James Can't Catch Michael Jordan's 5 MVP Awards». Ανακτήθηκε στις 1 Φεβρουαρίου 2022.
7. ↑  «NBA Players Who Won The Most Scoring Titles: Michael Jordan Is The GOAT With 10». Αρχειοθετήθηκε από το πρωτότυπο στις 21 Αυγούστου 2023. Ανακτήθηκε στις 21 Αυγούστου 2023.
8. ↑  Τα... 286 τρίποντα του Κάρι!:
9. ↑  «Only 7 Point Guards Have Won The MVP Award: Magic Johnson Is The Leader With 3 Awards». Ανακτήθηκε στις 25 Σεπτεμβρίου 2022.
10. ↑  «ΝΒΑ: Αυτοί είναι οι 75+1 παίκτες όλων των εποχών!». Ανακτήθηκε στις 23 Οκτωβρίου 2021.
11. ↑  «NBA 75TH ANNIVERSARY TEAM ANNOUNCED». Αρχειοθετήθηκε από το πρωτότυπο στις 16 Οκτωβρίου 2022. Ανακτήθηκε στις 16 Οκτωβρίου 2022.
12. ↑  Ex-NBA shooter's son is star frosh at Davidson:,
13. ↑
14. ↑  No. 4 seed Maryland survives against upstart Davidson:
15. ↑  Goliath slays Davidson, Curry as Kansas holds on,31/3/2008
16. ↑  Golden State Warriors' Stephen Curry has ankle surgery,,25/4/2012
17. ↑  Stephen Curry scores 54 points vs. Knicks, makes NBA history:*,28/2/2013*
18. ↑  Stephen Curry sets 3-point record:
19. ↑  Mavericks at Warriors: *Αρχειοθετήθηκε 2015-02-15 στο Wayback Machine.*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στέφεν Κάρι** |

* Επίσημος ιστότοπος
* Αναλυτικά στατιστικά καριέρας

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 308698264
* LCCN: no2014060072
* MusicBrainz: 53474120-1d04-4927-9bb4-badf73ebd8e0

 |

 |